|  |  |  |
| --- | --- | --- |
|  |  | ***Sykehus_liten .jpg*** |

**REFERAT FRA SAMARBEIDSFORUM PSYKISK HELSE/RUS/AVHENGIGHET – DIAKONHJEMMET SEKTOR**

**Tid:** Torsdag 28. november 2024 kl. 14.00 – 15.30

**Sted:** Diakonhjemmet Sykehus (DS), Møterom Administrasjonen, 3. etasje

**Tilstede:**

|  |  |
| --- | --- |
| **Bydel Frogner:** | Seksjonsleder Elin Olsson Ransau |
| **Bydel Ullern:** | Seksjonsleder Anne Usterud-Svendsen Hirsch  Avdelingsleder Bente Nodland Otto |
| **Bydel Vestre Aker:** | Enhetsleder Cathrine Bjerkvold Aas |
| **Sykehjemsetaten:** |  |
| **Velferdsetaten:** | Etatsoverlege Hina Anjum |
| **Helseetaten** | Kommuneoverlege Fredrik Rønning Iversen  Psykolog Victoria Tran Huynh |
| **Samhandlingslege:** | Leder for samhandlingslegene, DS, Eli Ringstad Skeid |
| **Brukerutvalget (DS):** |  |
| **Diakonhjemmet Sykehus (DS):** | Ass. avdelingsleder Håkon Sverre Lycke  Avdelingsleder Torfinn Lødøen Gaarden |

**Forfall:**

|  |
| --- |
| Seksjonssjef Ingrid Heggli, Rustjeneste og habiliteringsavdelingen, Velferdsetaten,  Institusjonssjef Lena Sand, Vinderenhjemmet, Sykehjemsetaten,  brukerrepresentant Jørund Schwach, Brukerutvalget, DS,  Fagkoordinator Anette A. H. Rønning, Bydel Vestre Aker. |

**Referent:** Therese Mjåtveit, Koordinator for Lokalt samarbeidsutvalg, Diakonhjemmet sektor/ Fagsjef samhandling (DS)

|  |  |
| --- | --- |
| **Sak** | **Tema:** |
| 18/2024 (O) | **Godkjenning av møtereferat**  Referat fra forrige møte den 26.9.24 ble godkjent. |
| 19/2024  (O/D) | **Politiets psykiatrigruppe**  Politioverbetjent Kristine Noreng Carlsson og politiadvokat 2 Olav Johan Aasen ved politiet i Oslo presenterte arbeidet til politiets psykiatrigruppe. Gruppen jobber mot et utvalg av personer som begår kriminelle handlinger og som antas å være utilregnelige. Se vedlagte presentasjon:    Til diskusjon:  Hvordan kan vi samarbeide med psykiatrigruppen på en god måte? Hvor går grensen som ansatt i kommune eller på sykehus, for å anmelde personer i psykiatrigruppens målgruppe?  Det kom følgende innspill:   * Helsepersonell bør få mer kunnskap om hva det innebærer å anmelde, og hva man kan forvente. * Dersom en anmeldt politisak bli henlagt er det likevel mulig å ringe og be om begrunnelse for henleggelsen. * Prindsen mottakssenter i regi av Velferdsetaten ble stengt midlertidig fra 22.10.24, etter pålegg fra Arbeidstilsynet, relatert til vold og trusler. Brukere har tatt med blant annet skytevåpen og kniver til senteret. Ansatte har opplevd å bli truet eller utsatt for fysisk vold og utagering. * Oslo kommune bør utarbeide felles rutiner for anmeldelser til politiet. |
| 20/2024  (O/D) | **Orienteringssaker**   * Koordinator for LSU-DS informerte om at ny rutine med felles meldeskjema for samhandlingsavvik, blir innført for sektorbydelene og sykehuset fra 1.1.2025 som et pilotprosjekt. Målsetning er å forenkle saksbehandling, standardisere en felles arbeidsmåte internt i kommunen, samstemme med Diakonhjemmet sykehus sine rutiner, å enkelt kunne ta ut rapporter på samhandlingsavvik, og bruke samhandlingsavvik til felles forbedringsarbeid. Pilotprosjektet skal evalueres i mai/juni 2025. Det kan være aktuelt med en byomfattende rutine på sikt. * Oversikten over hjelpetilbud innen psykisk helse, som er tilgjengelig via Kompetansebroen har nylig blitt oppdatert, se lenke: [230613-Hjelpetilbud-uten-henvisning-i-forstelinjen-innen-psykisk-helsever1-3.docx](https://view.officeapps.live.com/op/view.aspx?src=https%3A%2F%2Fwww.kompetansebroen.no%2Fwp-content%2Fuploads%2F2024%2F12%2F230613-Hjelpetilbud-uten-henvisning-i-forstelinjen-innen-psykisk-helsever1-3.docx%3Fo%3Doslo&wdOrigin=BROWSELINK) |
| 21/2024  (O/D) | **Runde rundt bordet**  Deltakerne ble bedt om å komme med forslag til tema som kan være relevante for møter i 2025:   * Presentasjon av kurs kalt «Fokus» i regi av SiO Helse. Målgruppen til dette kurset er studenter som strever med fokus, eller har ekstra utfordringer grunnet f.eks. en ADHD-diagnose. * Vold og trusler. Oppfølgingstema fra forrige møte. Ønsker å invitere inn medarbeidere som arbeider klinisk, for eksempel i FOT-team eller hjemmetjenesten. * Hvilke planer har Sykehjemsetaten for å ivareta pasienter med behov for langtidsplass, med voldelig atferd pga demens og/eller alvorlig rusavhengighet, inkludert stort behov for pleie? * Kunsten å kartlegge likt – kartlegging med bruk av «Brukerplan» skal gjennomføres i alle bydeler. * Invitere psykososialt kriseteam fra sektorbydelene.   Følgende innspill ble gitt mht. hva som har fungert godt/mindre godt i årets møter:   * Forslag om å få inn et fast punkt med informasjon om saker til/fra LSU-DS, samt jevnlig oppfølging av lokal porteføljeplan. |
| 22/2024  (O/D) | **Eventuelt**   * Avdelingsleder Torfinn Lødøen Gaarden ved Alderspsykiatrisk avdeling varslet at det er blitt mer krevende enn tidligere, å finne egnet plass ved utskrivelse fra sykehus (her: Alderspsykiatrisk døgnenhet), for pasienter med behov for skjermet og forsterket sykehjemsplass. Gjelder pasienter med alvorlige atferdsforstyrrelser og psykiske symptomer ved demens (APSD). * Det ble gitt informasjon til alle deltakerne per epost om fagsamling vedrørende AD/HD i regi av Statsforvalteren. Dato: 13.12.24, kl. 09:30 - 14:00. Sted: Nationaltheatret Konferansesenter, Haakon VIIs gate 9, 0161 Oslo.   Se lenke for mer informasjon:  <https://www.statsforvalteren.no/ostfold-buskerud-oslo-og-akershus/kurs-og-konferanser/2024/12/fagsamling-adhd/> |
| **Det er planlagt følgende møter i 2025:**   * **Torsdag 6. februar 2025, kl. 14:00-15:30**   Møtested: Diakonhjemmet sykehus (DS), Møterom Administrasjonen, 3. etasje   * **Torsdag 15. mai 2025, kl. 14:00-15:30**   Møtested: Diakonhjemmet sykehus (DS), Møterom Administrasjonen, 3. etasje   * NB! Meld gjerne aktuelle saker per epost til koordinator [Therese.Mjatveit@diakonsyk.no](mailto:Therese.Mjatveit@diakonsyk.no). Arbeidsutvalget (AU) består per i dag av seksjonsleder Elin Olsson Ransau, Bydel Frogner,   ass. avdelingsleder Håkon Sverre Lycke, DS og fagkoordinator Anette A. H. Rønning i Bydel Vestre Aker. | |